de Macrozamia Preissii 



227 



brana hyalina quidem est, sed quum lumen cellulaeque strati mollis 

 carnosi gummi aurantiaco-lutescente repleta sint, epidermis a fronte 

 visa cellulis strati mollis perlucentibus aurantiaca apparet. Stomatia 

 non reperi, quamvis fossae adessent, quare nescio, utrum plane absint, 

 an validiori, ut stomatia videat, contingat. Arillus Myristieae moscha- 

 tae simili quidem epidermide gaudet, sed eo differt, quod superficies 

 et externa et interna epidermide praedita est, dum strati mollis carnosi 

 superficies interna in Stratum osseum exterius incumbens in Macroza- 

 miae Preissii corporibus oblongo-ooideis epidermide caret. 



2. Stratum molle, carnosum, aurantiacum. 



Hoc Stratum componitur e cellulis parenchymatosis, membranis 

 paullo incrassatis, aliis amyli magna copia, aliis gummi aurantiaco- 

 lutescente repletis; cellulas quoque elongatas, sparsas, parietibus cras- 

 sis, lumine parvo gummi repleto, et cavitates gummiferas, cellulis par- 

 vis cinctas, reperies. Fasciculi vasorum, qui ex organi squamaefor- 

 mis foveis in corpora oblongo-ooidea transeunt, dividuntur in duas 

 partes, quarum altera per medium Stratum molle, carnosum, usque ad 

 verticem corporum percurrit, altera vero per foveas strati ossei et exte- 

 rioris et interioris obliquas 3-7, singulas foraminibus 1-3 pertusas, 

 in Stratum vasorum penetrat. Compositio et forma fasciculorum vaso- 

 rum, qui per Stratum molle, carnosum, aurantiacum percurrunt, eaedem 

 sunt, quae in organo squamaeformi. Cl. Lehmann in libro inscripto 

 „novarum et minus cognitarum stirpium pugillus octavus," Hamburgi 

 1844. dicit pag. 35: „Obs. Preissio, viro doctissimo auctore, indi- 

 genae cibum sibi ex seminis (corporum oblongo- ooideorum mihi), 

 drupacei Strato placentario molli (strato molli carnoso mihi) parant, 

 quod, quum per quatuordecim dies sub terra conditum maceretur, 

 iucundum atque vinosum habeat saporem." Sub vertice Stratum hoc 

 crassius est, quam ad basin et latera corporum versus. Quamvis aril- 

 lus Myristieae moschatae eodem modo sit compositus, fasciculis vaso- 



